ꦏ꧀ꦭꦱꦶꦥ꦳ꦶꦏꦱꦶ ꦠꦼꦠꦸꦮꦸꦲꦤ꧀ ꦩꦁꦱ ꦏꦥꦸꦁꦏꦸꦂ ꦔ꧀ꦭꦼꦧꦺꦴꦏꦏꦺ ꦲꦸꦒ ꦏꦧꦺꦃ ꦗꦶꦤꦶꦱ꧀ ꦲꦭ꧀ꦒ ꦭꦤ꧀ ꦥ꦳ꦸꦔꦶ ꧌ꦏꦊꦧꦸ ꦗꦩꦸꦂ ꦊꦤ꧀ꦝꦶꦂ꧍  ꦩꦶꦤꦁꦏ ꦲꦁꦒꦺꦴꦠꦤꦺ꧉  ꦏꦿꦶꦠꦶꦏ꧀ ꦏꦿꦶꦠꦶꦏ꧀ ꦏꦁ ꦩꦸꦚ꧀ꦕꦸꦭ꧀ ꦱꦧꦚ꧀ꦗꦸꦫꦺ ꦲꦒꦮꦺ ꦥ꦳ꦸꦔꦶ ꦢꦶꦥꦶꦱꦲꦏꦺ ꦱꦏ ꦠꦼꦠꦸꦮꦸꦲꦤ꧀꧉  ꦱꦤꦢꦾꦤ꧀ ꦱ꧀ꦠꦱꦶꦪꦺꦴꦤꦼꦂ꧈  ꦥ꦳ꦸꦔꦶ ꦲꦱꦶꦥꦠ꧀ ꦱꦥꦿꦺꦴꦠꦿꦺꦴꦥ꦳꧀꧈  ꦲꦺꦴꦭꦺꦃ ꦲꦺꦤꦺꦂꦒꦶ ꦱꦏ ꦱꦶꦱ ꦱꦶꦱ ꦧꦲꦤ꧀ ꦲꦺꦴꦂꦒꦤꦶꦏ꧀꧉  ꦏꦗꦧ ꦲꦶꦏꦸ꧈  ꦝꦶꦤ꧀ꦝꦶꦁ ꦱꦺꦭ꧀ ꦥ꦳ꦸꦔꦶ ꦲꦺꦴꦫ ꦏꦱꦸꦱꦸꦤ꧀ ꦱꦏ ꦧꦲꦤ꧀ ꦏꦁ ꦥꦝ ꦏꦫꦺꦴ ꦠꦼꦠꦸꦮꦸꦲꦤ꧀ ꦭꦤ꧀ ꦩꦭꦲꦤ꧀ ꦩꦺꦩ꧀ꦥꦼꦂ ꦏꦺꦮꦤ꧀꧉  ꦱꦥꦺꦫꦔꦤ꧀ ꦒꦼꦝꦺ ꦲꦭ꧀ꦒ ꦧꦚ꧀ꦗꦸꦂ ꦮꦶꦮꦶꦠ꧀ ꦢꦶꦥꦶꦱꦲꦏꦺ ꦱꦏ ꦏꦴꦁꦒꦺꦴꦠꦴꦤ꧀ ꦠꦼꦠꦸꦮꦸꦲꦤ꧀ ꦲꦩꦂꦒ ꦲꦺꦴꦫ ꦢꦸꦮꦺ ꦢꦶꦥ꦳ꦼꦉꦤ꧀ꦱꦶꦪꦱꦶ ꦗꦫꦶꦔꦤ꧀ ꦭꦤ꧀ ꦲꦺꦴꦫ ꦔꦼꦩ꧀ꦧꦔꦏꦺ ꦏ꧀ꦭꦺꦴꦫꦺꦴꦥ꦳ꦶꦭ꧀ ꦩꦶꦤꦁꦏ ꦥꦶꦒ꧀ꦩꦼꦤ꧀ ꦥꦤꦁꦏꦥ꧀ ꦲꦺꦤꦺꦂꦒꦶ꧉ ꦥꦁꦒꦸꦤꦴꦤ꧀ ꦠꦺꦏ꧀ꦤꦶꦏ꧀ ꦠꦺꦏ꧀ꦤꦶꦏ꧀ ꦧꦶꦪꦺꦴꦭꦺꦴꦒꦶ ꦩꦺꦴꦊꦏꦸꦊꦂ ꦩꦫꦁ ꦥ꦳ꦶꦭꦺꦴꦒꦺꦤꦶ ꦠꦼꦠꦸꦮꦸꦲꦤ꧀ ꦥꦿꦚꦠ ꦩꦺꦤꦺꦲꦶ ꦥꦚꦼꦁꦏꦸꦪꦸꦁ ꦥꦩꦶꦱꦲꦤ꧀ ꦲꦶꦏꦶ꧉ 